קיירי סיין

קאורי הוסאקו (ביפנית: 宝迫 香織, Hōsako Kaori; באנגלית: Kaori Housako; נולדה ב-23 בספטמבר 1988) הידועה יותר בשם הבמה, קיירי סיין היא מתאבקת יפנית, המופיעה בארגון ההיאבקות WWE, בתוכנית הדגל Raw.

תחת שם הבמה הקודם שלה, קיירי הוג'ו, היא ערכה את הופעת הבכורה שלה בהיאבקות מקצועית בינואר 2012 בארגון ההיאבקות היפני World Wonder Ring Stardom (בקיצור Stardom), שבו במהלך חמש שנותיה, היא הייתה פעם אחת אלופת העולם של סטארדום, פעם אחת אלופת הוונדר של סטארדום, שלוש פעמים אלופת האלילות של סטארדום, ארבע פעמים אלופת האמנים של סטארדום. כמו כן, היא זכתה גם בטורניר Star GP★5 לשנת 2015 ובליגת אלילות סטארדום לשנת 2016. הוסאקו עזבה את סטארדום ביוני 2017.

הוסאקו חתמה ב-WWE בשנת 2017 וכבר באותה השנה זכתה בטורניר הנשים הראשון לזכר מאי יאנג. במסגרת שהותה בארגון זה, היא זכתה פעם אחת באליפות הנשים של NXT. באפריל 2019, היא קודמה מ-NXT לרוסטר הראשי, שם זכתה פעם אחת באליפות זוגות הנשים של ה-WWE ביחד עם אסקה.

==ביוגרפיה==

קאורי הוסאקו נולדה ב-23 בספטמבר 1988 בהיקארי, ימאגוצ'י, יפן. יש לה אחות אחת בוגרת ממנה בשלוש שנים. להוסאקו יש ידע נרחב בענף היאכטינג, כשהיא השתתפה בתחרויות בין-אוניברסיטאיות וארציות, בנוסף להשתתפות באליפויות העולם עם חלומות ושאיפות להעפיל לאולימפיאדה. לאחר שסיימה תואר ראשון בספרות יפנית מטעם אוניברסיטת הוסיי, הוסאקו פצחה בקריירת משחק. באחת הצגות התיאטרון שבה היא הופיעה וגילמה דמות רעה של מתאבקת מקצועית, היא נצפתה על ידי הג'נרל מנג'רית של ארגון ההיאבקות World Wonder Ring Stardom, פוקה קאקימוטו, שהזמינה את הוסאקו לאחד מאירועי הארגון. במהרה ענף זה שבה את ליבה והיא החליטה שברצונה להפוך למתאבקת מקצועית.

==השתתפותה במדיה==

אודאטה ערכה את הופעת הבכורה שלה במשחק ההיאבקות WWE 2K19. היא הופיעה גם במשחק העוקב בסדרה, WWE 2K20.

==אליפויות והישגים==

* הישגים במגזין ההיאבקות Pro Wrestling Illustrated – PWI
** PWI דירג אותה במקום ה-10 מתוך 100/50 המתאבקות הטובות ביותר לשנת 2017 ו-2018 (בהתאמה)
** PWI דירג אותה במקום ה-9 מתוך 50 הזוגות הטובים ביותר לשנת 2020 <small> - ביחד עם אסקה</small>

* הישגים במגזין הספורט Sports Illustrated
** דורגה במקום ה-8 מתוך 10 המתאבקות הטובות ביותר של השנה (2018) <small> - תיקו עם שיינה בייזלר</small>

* הישגים בארגון ההיאבקות World Wonder Ring Stardom
** אליפות האמנים של סטארדום (4 פעמים) <small> - עם קאורי יוניאמה ויוהי (1), צ'לסי וקוגומה (1), איאו שיראי ומאיו איוואטאני (1), והירומי מימורה וקונאמי (1)</small>
** אליפות אלילות סטארדום (3 פעמים) <small> - עם נאטסומי שואוזוקי (1), נאנה טקהאשי (1), ויוקו ביטו (1)</small>
** אליפות הוונדר של סטארדום (פעם אחת)
** אליפות העולם של סטארדום (פעם אחת)
** טורניר אליפות העולם של סטארדום (2015)
** טורניר Star GP★5 (2015)
** ליגת אלילות סטארדום (2016) <small> - עם יוקו ביטו</small>
** פרסי Star GP★5 (פעם אחת)
*** פרס הקרב הטוב ביותר של Star GP★5 (2014) <small> - נגד נאנה טקהאשי ב-24 באוגוסט</small>
** פרסי סוף השנה של סטארדום (6 פעמים)
*** פרס הקרב הטוב ביותר (2014) <small> - עם נאנה טקהאשי נגד ריזה וטאקומי אירואה ב-23 בדצמבר</small>
*** פרס הצמד הטוב ביותר (2014) <small> - ביחד עם נאנה טקהאשי</small>
*** פרס הצמד הטוב ביותר (2016) <small> - ביחד עם יוקו ביטו</small>
*** פרס ה-MVP (2015)
*** פרס התצוגה היוצאת מן הכלל (2013)
*** פרס הטכניקה (2016)

* הישגים בארגון ההיאבקות World Wrestling Entertainment – WWE
** אליפות הנשים של NXT (פעם אחת)
** אליפות זוגות הנשים של ה-WWE (פעמיים) <small> - ביחד עם אסקה</small>
** טורניר הנשים לזכר מאי יאנג (2017)
** פרסי סוף השנה של NXT (פעמיים)
*** המתחרה הכללית של השנה (2018)
*** מתאבקת השנה (2018)
** פרסי סוף השנה של WWE (פעם אחת)
*** הצמד הנשי של השנה (2019) <small> - ביחד עם אסקה</small>

==קישורים חיצוניים==

קטגוריה:מתאבקות ה-WWE
קטגוריה:מתאבקות מקצועניות יפניות
קטגוריה:מתאבקות ה-NXT
קטגוריה:יפניות שנולדו ב-1988
קטגוריה:יפנים שנולדו ב-1988